als_Latn dik_Latn sag_Latn
Asport– Legjenda e futbollit Zinedine Zidane pritet ta vizitoj Tiranën javën e ardhëshme.
Gjahtarët e talenteve do të jenë të pranishëm në turneun e të rinjve, ku mund të jetë edhe francezi i famshëm, bashkë me kapitenin Cana.
Konfigurohet deri në detaje turneu i futbollit për 16-vjeçarët në Tiranë. Janë 8 skuadra, të cilat do marrin pjesë, të cilat i përkasin 8 zonave të ndryshme. Një turne, i cili qëllimin e vetëm ka promovimin e futbollistëve të rinj e sidomos kalimin e tyre në një fazë profesioniste.
Turneu do të marrë udhë të martën në kompleksin Olimpik, ku skuadra nga Tirana, Shkodra, Durrësi, Fieri, Korça, Elbasani si dhe Liqeni i Ohrit e “Marko Futboll”, për tri ditë do jenë nën vëzhgimin e menaxherëve të huaj nga Spanja, Franca, Italia dhe Zvicra.
Një ndërmarrje nga Kompania “Miami Beach”, ku të ftuar për të ndjekur ketë aktivitet do jenë emrat më të mëdhenj të futbollist shqiptar. Një aktivitet i cili zhvillohet nën kujdestarinë e Federatës Shqiptare të Futbollit e personalisht ka konfirmuar pjesëmarrjen e tij edhe trajneri i skuadrës kombëtare Xhani De Biazi.
Në të njëjtën kohë do jenë të pranishëm edhe koordinatori brenda federatës së futbollit për zbulimin e talenteve Redi Jupi si dhe trajnerët e skuadra përfaqësuese, Mustedanagiç (trajner i U-17), Foto Strakosha (trajner i U-19) dhe Skënder Gega (trajner i U-21).
Ndërkohë organizatorët kanë dërguar ftesa edhe për kapiteni e kombëtares shqiptare, Lorik Cana si dhe nëpërmjet menaxherit francez Zherom, mësohet se me shumë mundësi në këto tri ditë në kompleksin Olimpik do të jetë edhe Zinedin Zidane. Në të njëjtën kohë figura të futbollit, por edhe anëtarë të KE në Federatën e futbollit si Vasillaq Zëri, Mujo Targaj e Millan Baçi do të jenë prezent në këtë manifestim të talenteve të rinj të futbollit shqiptar.
Kjo është hera parë që në Shqipëri organizohet një event i tillë, i cili nuk ka asnjë rëndësi porsa i përket rezultatit, por sipas organizatorëve rëndësia më e madhe i takon zbulimit të talenteve dhe kthimit të tyre në profesionistë. Ndeshjet do luhen nga 40 minuta dhe nuk do ketë kohë shtesë, por do gjuhen penalltitë, të cilat do përcaktojnë edhe skuadrën kualifikuese.
/sportishqiptar/
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn